open-index/open-wikipedia-markdown huggingface dataset:
Åsta Gudbrandsdatter

**Åsta Gudbrandsdatter** (d. omkr. 1020/1030) ble mor til Olav den hellige gjennom sitt første ekteskap med småkongen Harald Grenske, og mor til Harald Hardråde i sitt annet ekteskap med småkongen Sigurd Syr på Ringerike. Far hennes var ifølge Snorres *[[Olav Tryggvasons saga]]* Gudbrand Kula på Opplandene. 

Snorre forteller at både Åsta og ektemannen Sigurd skal ha blitt døpt av Olav Tryggvason på Ringerike i cirka 998. 

;Sagalitteraturen nevner disse barna.
# Guttorm, som var eldst
# Gunnhild
# Halvdan
# Sigurd (usikker)
# Ingerid
# Harald, som siden ble konge over Norge

Gunnhild ble gift med Ketil Kalv og Ingerid med en Nevstein. Ingerid og Nevstein fikk sønnen Tore på Steig, som ble fosterfar til kong Magnus Berrføtt og dennes sønn Sigurd Jorsalfare. Sønnedatteren til Tore het Bergljot (Halvdansdatter) og ble gift med Finn Arnesson.

I 2025 ble vikingskip-rekonstruksjonen «Dronning Åsta» sjøsatt i Tyrifjorden. Skipet var oppkalt etter Åsta Gudbrandsdatter.  

*Dronning Åstas gate* i Hønefoss er også oppkalt etter henne, og Stavanger har *Åsta kongsmors gate*.  

## Referanser




## Litteratur
* Snorre, *Olav Tryggvasons saga* og *Olav den helliges saga*, oversatt av Gustav Storm, Kristiania 1900

## Eksterne lenker
* Åsta Gudbrandsdatter hos Store norske leksikon
Andrea Henkel

**Andrea Henkel** (født 10. desember 1977) er en tysk tidligere skiskytter. Hun tok to gullmedaljer under OL i Salt Lake City i 2002 og har åtte gullmedaljer fra verdensmesterskap. Henkel var den første som vant gullmedalje i samtlige individuelle øvelser i skiskyting. I verdenscupen lå hun mange år i toppsjiktet og vant i sesongen 2006/2007 sammenlagttittelen. Hun har 22 individuelle enkeltseire i verdenscuprenn. 

Andreas søster er langrennsløperen Manuela Henkel.

## Verdenscupseire

## Meritter

### Olympiske leker

### Verdensmesterskap

### Verdenscupplasseringer

## Referanser


## Eksterne lenker
* 
* 
* 
* 
*  Profil hos Biathlonworld
Richmond

**Richmond** kan vise til:

## [[USA|Amerikas forente stater]]
* Richmond (California)
* Richmond (Illinois)
* Richmond (Indiana)
* Richmond (Kansas)
* Richmond (Kentucky)
* Richmond (Louisiana)
* Richmond (Maine)
* Richmond (Massachusetts)
* Richmond (Michigan)
* Richmond (Minnesota)
* Richmond (Missouri)
* Richmond (New Hampshire)
* Richmond (New York)
* Richmond (Ohio)
* Richmond (Oregon)
* Richmond (Rhode Island)
* Richmond (Shawano County i Wisconsin)
* Richmond (St. Croix County i Wisconsin)
* Richmond (Texas)
* Richmond (Utah)
* Richmond (Vermont)
* Richmond (Virginia)
* Richmond (Walworth County i Wisconsin)

* Richmond County (New York) 
* Richmond County (Virginia)
* Richmond Township (Michigan)
* Richmond Township (Pennsylvania)

## [[Australia]]
* Richmond (New South Wales)
* Richmond (Queensland)
* Richmond (Tasmania)
* Richmond (Victoria)

## [[Canada]]
* Richmond (British Columbia)
* Richmond, Ontario
* Richmond (Prince Edward Island)
* Richmond (Québec)
** Richmond (valgdistrikt), valgdistrikt i Britisk Columbia 
** Richmond, Nova Scotia (valgdistrikt), historisk valgdistrikt i Nova Scotia
** Richmond, Québec (valgdistrikt), historisk valgdistrikt i Québec

## [[Jamaica]]
* Richmond (Jamaica)

## [[New Zealand]]
* Richmond
* Richmond i Christchurch på New Zealand

## [[Storbritannia]]
* Richmond (North Yorkshire), by i North Yorkshire, den opprinnelige byen med dette navnet
* Richmond upon Thames (distrikt), distrikt i London
* Richmond upon Thames, by i distriktet ved samme navn

## [[Sør-Afrika]]
* Richmond (Western Cape)
* Richmond (KwaZulu-Natal)

## [[Sør-Korea]]
* *Richmond Hill*, amerikansk militærinstallasjon
Flosta

**Flosta** (tidligere Flaugstad) var fra 1902 til 1961 en selvstendig kommune, er i dag en del av Arendal kommune.

Fra 1837 var Flosta del av Dypvåg formannskapsdistrikt. Flosta ble skilt ut som egen kommune med 1&nbsp;892 innbyggere 1. januar 1902. 1. januar 1962 ble kommunene Flosta, Austre Moland, Stokken, samt Strengereid og Garta krets i Holt kommune slått sammen til en ny kommune storkommune som fikk navnet Moland kommune. Flosta hadde på dette tidspunktet 1&nbsp;205 innbyggere. Fra 1. januar 1992 ble Flosta sammen med resten av Moland kommune en del av Arendal kommune. 

Kommunesenteret i Flosta var tettstedet Staubø. Andre kjente steder i Flosta er uthavna Narestø.

Flosta ligger dels på fastlandet, dels på øyene Flostaøya og Tverrdalsøya.

## Eksterne lenker
*  Historiske arkiver etter Flosta kommune oppbevart på Aust-Agder museum og arkiv
Gjøvdal

**Gjøvdal** (*Gjevedal*) er en tidligere selvstendig kommune i tidligere Aust-Agder fylke. 

Gjøvdal var fra 1837 del av Åmli formannskapsdistrikt. 1. januar 1908 ble Åmli delt i tre og Gjøvdal, Tovdal (Lille Topdal) og Åmli ble egne kommuner. Gjøvdal hadde da 590 innbyggere.

1. januar 1960 ble Gjøvdal og Åmli slått sammen til en ny Åmli kommune. Gjøvdal hadde på dette tidspunktet 362 innbyggere.

## Se også
*Kommunesammenslåing

## Eksterne lenker
* Historiske arkiver etter Gjøvdal kommune oppbevart på Aust-Agder museum og arkiv
Holt (Tvedestrand)

:*For bydelen i Kongsvinger, se [[Holt (Kongsvinger)]].*

**Holt** er ei bygd og et område i Tvedestrand kommune i Agder. Holt var fram til 1960 selvstendig kommune. Navnet brukes fortsatt som betegnelse på dette området, eller på det mindre området som utgjør i Holt skolekrets. Holt kirke ligger sentralt i Holt sammen med Tvedestrand og Åmli videregående skole, avdeling Holt (tidligere ) og Holt skole. 

Tidligere lå Christiansands Stiftsseminarium, også kalt «Holt seminar», på Holt. Der var det fra det ble stiftet i 1839 til den ble flyttet til Kristiansand i 1877. Skolen ble senere innlemmet i Universitetet i Agder.

Tradisjonelt har gårdsdrift og skogbruk vært viktige næringsveier, og fortsatt er en stor del av befolkningen sysselsatt i primærnæringer. Fra 1738 til 1959 var Næs Jernverk viktig. Det nedlagte jernverket ble opphav til museum og golfbane som i dag fungerer som viktige turistattraksjoner.

Holt ble opprettet som eget formannskapsdistrikt i 1837. En folketelling i 1835 viste at kommunen hadde en befolkning på 3&nbsp;116 personer. I 1881 ble en del av Holt med 52 innbyggere overført til Dypvåg kommune, og i 1919 ble en del av Holt med 14 innbyggere overført til Austre Moland. 1. januar 1960 ble Holt, Dypvåg og Tvedestrand slått sammen til én kommune med navnet Tvedestrand. Forut for denne sammenslåingen hadde Holt kommune en befolkning på 3759 mennesker.

## Se også
*Liste over ordførere i Holt

## Referanser


## Eksterne lenker
* Holt - Store norske leksikon
* Næs jernverksmuseum
* Holt kirke - Agderkultur
* Historiske arkiver etter Holt kommune oppbevart på Aust-Agder museum og arkiv
Huqúqu’lláh

**Huqúqu'lláh** (arabisk:  **Guds rett**) er en sosio-økonomisk og åndelig lov i bahai-troen som ble nedtegnet av Bahá'u'lláh i *[[Kitáb-i-Aqdas]]*. I sin grunnleggende form stadfester at all bahaier bør gi en 19 prosent frivillig donasjon på all rikdom utover det som trengs for en behagelig livstil, etter at all gjeld er betalt, til Det universelle rettferdighetens hus. Pengene kan brukes til sosiale og økonomiske utviklingsprosjekter og lignende filantropologiske tiltak.

## Bakgrunn
Denne religiøse loven er bindende for alle bahaier og er en form for «verdensskatt» som den troende frivillig betaler direkte til troens verdenssenter. Alt det en troende eier, med unntak av visse spesielle ting, skal det betales huqúqu'lláh av én gang. Guds rett betales til en ansvarlig representant som så sender midlene videre til verdenssenteret. Å betale huqúqu'lláh er en obligatorisk åndelig forpliktelse, men ingen bør kreve huqúqu'lláh, det avhenger av den enkeltes egen vilje.

## Tid for betaling
* Huqúqu'lláh betales så snart en troendes skattbare eiendeler når eller overstiger 19 mithqáler gull (tilsvarer omtrent 2,2 troy-unser eller omtrent 69,2 gram).
* Beløpet som skal betales er 19 prosent av verdien av skattbar eiendeom.
* Det skal betales av hele enheter av 19 mithqáler gull.

## Unntak fra beskatning
# boligen og dens nødvendige utstyr,
# nødvendige forretnings- og jordbruksutstyr som gir inntekt.

Betaling av gjeld går foran betaling av huqúqu'lláh, og er avhengig av den troendes økonomiske evne til å holde sine forpliktelser.

## Forvaltning av Guds rett
* Troens verdenssentrum kan anvende det til veldedige formål.
* Det kan anvendes til understøttelse av de fattige, de funksjonshemmede, de trengende og de foreldreløse.
* Det brukes også til vedlihold av de Hellige stedene (Bábs gravmæle, Tilbedelsens Hus og andre vitale prosjekt).
Nes (Vest-Agder)

**Nes** var tidligere en selvstendig kommune i Vest-Agder fylke, fra 1893 til 1964. Området er nå en del av Flekkefjord kommune.

Nes og Hidra formannskapsdistrikt.som ble opprettet i 1837, ble 8. oktober 1893 delt i de to nye kommunene Nes og Hidra. Nes kommune hadde ved opprettelsen  innbyggere.

I 1942 ble en del av Nes med 377 innbyggere tillagt Flekkefjord kommune.

1. januar 1965 ble Nes kommune sammen med Bakke (unntatt Øksendal), Gyland og Hidra kommuner slått sammen med Flekkefjord kommune. Nes hadde da  innbyggere.

## Historie
De eldre kommunale arkivkildene for kommunen finnes i dag hos Arkivsenter sør IKS. Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.

## Referanser


## Eksterne lenker
* 
*
Janne Kristiansen

**Janne Kristiansen** (født 1952) er en norsk advokat. Hun var den første lederen for Kommisjonen for gjenopptagelse av straffesaker fra 2004 til 2009 og var sjef for Politiets sikkerhetstjeneste (PST) fra 2009 til 2012. Før hun ble leder for Gjenopptagelseskommisjonen arbeidet hun som forsvarsadvokat. I 2012 ble hun spesialrådgiver i Justis- og beredskapsdepartementet.

## Karriere

Janne Kristiansen er utdannet jurist og ble cand. jur. fra Universitetet i Oslo i 1979, og har i mange år vært en profilert forsvarsadvokat. Kristiansen var leder av Forsvarergruppen av 1977 i perioden 1985-1990. Hun var fast forsvarer i Borgarting lagmannsrett fra 1986 og i Moss tingrett fra 1990.

Hun var med på utarbeidelsen av flere offentlige utredninger, som NOU 2003.18 om *Rikets sikkerhet* (Straffelovkommisjonens delutredning VIII) og NOU 2003:21 om *Kriminalitetsbekjempelse og personvern – politiets og påtalemyndighetens behandling av opplysninger*.

Hun var leder for Kommisjonen for gjenopptakelse av straffesaker fra 2004 til 2009. Til sakene som ble behandlet i hennes tid som kommisjonsleder hører straffesakene til Fritz Moen, Fredrik Fasting Torgersen, Arne Treholt og Viggo Kristiansen (avsluttet etter hennes tid som kommisjonsleder).

Hun ble utnevnt av Kongen i statsråd til sjef for PST den 25. september 2009, etter at justisminister Knut Storberget hadde oppfordret henne til å søke stillingen. 

I hennes tid som sjef for PST falt blant annet pågripelsen i juli 2010 av tre menn bosatt i Norge mistenkte for terrorplanlegging av en bombeaksjon mot avisen *[[Jyllands-Posten]]* i Danmark. Dessuten fant terrorangrepene mot regjeringskvartalet og på Utøya 22. juli 2011 sted i perioden. 

Hun måtte gå etter å ha røpet at Etterretningstjenesten opererte i Pakistan. Etter at hun gikk av som PST-sjef i 2012 ble hun samme år utnevnt til spesialrådgiver i Justis- og beredskapsdepartementet.

## Stortingets 22. juli-høring
Kristiansen trakk seg 18. januar 2012 fra stillingen som PST-sjef etter en åpen høring samme dag i Stortingets 22. juli-komité, hvor hun hadde blitt innkalt av Stortinget for å svare på spørsmål om norsk sikkerhets- og etterretningsarbeid. 

Det skjedde etter at hun på direkte spørsmål fra stortingsrepresentant Akhtar Chaudhry under Stortingets utspørring av henne om Norge har samarbeid med Pakistan på etterretningsområdet hadde formulert seg på en måte som ble tolket som en bekreftelse om at den norske Etterretningstjenesten har en tilstedeværelse i Pakistan. 

Avisen *Firda* skrev imidlertid at representanter for Forsvaret har bekreftet etterretningstjenestens tilstedeværelse i utlandet ved en rekke tidligere anledninger, og at Forsvaret selv sendte ut pressemelding da forsvarsministeren i 2010 møtte ledelsen i den pakistanske etterretningstjenesten. Det er dermed uklart om det kom frem opplysninger som var hemmelige under høringen. I mars 2012 ble saken henlagt av Spesialenheten for politisaker.

## Referanser




## Eksterne lenker
* Om ledelsen i PST, fra etatens nettsider
Andørja

**Andørja** (nordsamisk: *Áttir*) er ei øy i Ibestad kommune i Troms. Den har et areal på . Øya var tidligere en selvstendig kommune i Troms fylke.

Andørja er Nord-Europas fjellrikeste øy, med tyve tinder over 1&nbsp;000 m. Høyeste fjelltopp er Langlitinden med 1&nbsp;276 moh, og den er med det også det høyeste fjellet på ei øy i Skandinavia. Øya har en karakteristisk fjord, Straumbotn, som deler øya omtrent i to.

Andørja var fra 1837 en del av Ibestad formannskapsdistrikt. I 1926 ble Andørja, Astafjord og Gratangen skilt ut fra Ibestad som egne kommuner. Andørja hadde da 1&nbsp;420 innbyggere.

1. januar 1964 ble Andørja og Rolla (Andørja og Ibestad kommuner) slått sammen til Ibestad kommune. Andørja kommune hadde på dette tidspunktet en befolkning på 1&nbsp;330. Dagens befolkningstall er 572 (2008).

I 1994 fikk Andørja fastlandsforbindelse ved byggingen av Mjøsundbrua. 2. desember 2000 ble Andørja forbundet med naboøya Rolla via Ibestadtunnelen, som er en 3&nbsp;396 meter lang undersjøisk veitunnel. Det fins også hurtigbåtforbindelse fra Engenes mellom Harstad, Tromsø og omegn.

Navnet Andørja kommer fra norrønt *Andyrja*. En teori er at det det første ordet *and* som kommer fra ordet *mot*, mens *yrja* betyr grus eller stein. En tolkning er at dette kan referere til bølger som slår mot bergene ved kysten.

Andørja er arrangørplass for Tour de Andørja. Det er kombinert terrengløp, sykkel og fjelltur/-løp (kalles Tripple Challenge) eller deler av det. Det skjer normalt 2. helg i juli. I 2010 er datoen 9.-11. juli. Tindløpet, som også omtales som Årbostadtindløpet, starter ved havets nivå og ender på toppen av Årbostadtinden 1181 moh.

## Referanser


## Eksterne lenker
* Turistinformasjon fra Andørja
* Bilder fra Andørja
Bronx County

**Bronx County** er et fylke i den amerikanske delstaten New York. Det har sammenfallende grenser med bydelen The Bronx i New York City.

Området som nå utgjør Bronx County var opprinnelig en del av Westchester County. Dagens Bronx County besto av fire byer: Westchester, Yonkers, Eastchester og Pelham. I 1846 ble byen West Farms grunnlagt ved utskillelse fra Westchester, og i 1855 oppsto byen Morrisania ved løsrivelse fra West Farms. I 1873 skilte byen Kingsbridge seg fra Yonkers.

I 1874 ble den vestre delen av dagens Bronx County, bestående av byene Kingsbridge, West Farms og Morrisania, overført til New York County, og i 1895 ble byen Westchester og deler av Eastchester og Pelham også overført. Innbyggerne i City Island stemte for å løsrive seg fra Westchester County og slutte seg til New York County i 1896. I 1914 ble Bronx County dannet av de delene av New York County som var blitt annektert fra Westchester County. Bronx County grenser til Westchester County i nord og New York County i sør.

Bronx County har i dag ingen selvstendig myndighet og er underlagt styremakten i New York City. Delstaten er imidlertid representert i fylket med blant annet et statsadvokatembede.
Tovdal

**Tovdal** (*Lille Topdal*) er en tidligere selvstendig kommune i Aust-Agder.

Tovdal er en dal og en fjellbygd. Tovdalselva renner gjennom dalen og er varig vernet. Det vil si at det ikke er noen kraftutbygginger i hovedvassdraget som går gjennom dalen. Derfor er Tovdalen kjent for sine mange store fossefall, deriblant Rjukanfossen i Årdalen naturreservat. Fylkesveien som går opp dalen, stopper ved Dale. Fra Dale kan man gå til Rjukanfossen.

## Kunstgalleri
I Tovdal ligger også Hillestad Galleri, et privatdrevet kunstgalleri som åpnet i 1985.

## Tovdal kirke
Tovdal kirke er en laftet langkirke bygd i 1820. Den ble landskjent på 1960-tallet da det pågikk en lokal konflikt om hvilken farge kirken skulle ha. Saken endte med at kirken ble malt hvit i 1964.

## Kommunestatus
Fra 1837 var Tovdal del av Åmli formannskapsdistrikt. Distriktet ble delt i tre selvstendige kommuner 1. januar 1908: Tovdal, Gjøvdal og Åmli. Tovdal hadde da 389 innbyggere.

1. januar 1967 ble Tovdal slått sammen med Åmli kommune. Tovdal hadde på dette tidspunkt 161 innbyggere.

## Referanser


## Eksterne lenker
* Tovdal - Store norske leksikon
* Tovdal kirke - Norske-kirker.net 
* Historiske arkiver etter Tovdal kommune oppbevart på Aust-Agder museum og arkiv
Astafjorden

:*For artikkelen om den tidligere kommunen, se [[Astafjord]].*

**Astafjorden** (nordsamisk: *Ástavierda*) er et sund i Troms. Astafjorden skiller øyene Rolla og Andørja i nordvest fra fastlandet i sørøst. I nordøst går Astafjorden over i fjorden Salangen. Fra Astafjorden skjærer Grovfjorden, Gratangen og Lavangen seg inn i fastlandet.

I vest starter sundet mellom Sørrollnes i nordøst og bygda Renså i sørvest. Andre bosetninger på sørsiden er Hilleshamn helt i øst. Herfra går Gratangsfjorden eller Gratangen sørøstover. En annen fjordarm er Grovfjorden som går sørover omtrent midtveis i fjorden. 

På nordsiden ligger i tillegg til Sørrollnes bygdene Forså og Breivoll. Tettstedet Hamnvik er administrasjonssenter i Ibestad kommune og ligger helt øst i fjorden på Rolla. Her krysser Fv848 under sundet Bygda via Ibestadtunnelen over til øya Andørja på den andre siden. Videre innover på sørsiden av Andørja ligger Salangen (Salangsfjorden). 

I tillegg til Fv848 går Fv825 langs sørsiden av fjorden. 

## Referanser
Jacques Santer

**Jacques Santer** (født 1937) er en luxembourgsk, konservativ politiker (det kristelig-sosiale folkepartiet). Han var sitt lands statsminister og president for Europakommisjonen.

## Liv og virke
Jacques Santer ble født som sønn av en politimann. På morssiden var slekten arbeidere og vinbønder, og på farssiden en gammel bondeslekt fra Junglinster.

Han ble valgt som statsminister i Luxembourg i 1984 og gjenvalgt i 1989 og 1994. I løpet av denne perioden var han i tillegg også minister for ulike departementer. Han var fra 1995 til 1999 president for Europakommisjonen. Korrupsjonspåstander førte til at hele kommisjonen trakk seg.

Han var medlem av Europaparlamentet mellom 1999 og 2004, og fra 2002 til 2004 medlem av konventet.

## Referanser


## Eksterne lenker
* 
*
Bru i Sogn og Fjordane

**Bru** ble 1. januar 1923 skilt ut fra Kinn som egen kommune. 1. januar 1964 ble området sør for Førdefjorden slått sammen med Askvoll og Vevring (sør for Førdefjorden) til Askvoll kommune. Resterende del av Bru ble slått sammen med Kinn, Eikefjord, Florø, Bremanger (eiendommene Husfest og Breivik) og Vevring (Steindal krets) til Flora kommune.

## Referanser
Swale (elv)

:*Se også [[Swale (andre betydninger)]].*

 
**Swale** er en elv i Yorkshire, England. Den er en av de større bielvene til Ure, som så renner ut i Ouse og deretter Humber.

Elven har sitt utspring høyt opp i Yorkshire Dales, ved grensen mellom North Yorkshire og Cumbria og ikke langt fra stedet hvor elven Eden starter. Det første stykke er den bare en bekk, og den kalles egentlig ikke Swale før stedet hvor Birkdale Beck og Great Sleddale Beck møtes.

I nærheten av landsbyen Keld krysser den Pennine Way, og renner så østover gjennom kalkåsene i Swaledale.

Etter flere fossefall når den Richmond, hvor den passerer Richmond slott og travbanen i Catterick. Den vender så mot sør i Vale of Mowbray, hvor elven Wiske renner inn i den fra Northallerton og Cod Beck fra Thirsk. Den renner så inn i Ure rett øst for Boroughbridge, på et sted som kalles Swale Nab.

## Etymologi
Navnet Swale er fra det angelsaksiske ordet *Sualuae* i betydningen «rask» og ansvarlig for oversvømmer. Årlige nedbørstall på 1800&nbsp;mm i overvannet og 1300&nbsp;mm i nedre vann over et slipp på 148 meter i 32&nbsp;km, gir bevis på dets navn. Elven hevdes å være den raskeste strømmende i England og det er kjent at dens nivåer kan stige til 3 meter på 20 minutter. Elven har gitt navn til dalen den renner gjennom, Swaledale.

## Referanser
Selby (distrikt)

**Selby** er et administrativt distrikt i North Yorkshire, England. Det har navn etter administrasjonsbyen Selby.

Etter at City of York ble en enhetlig myndighet har Selby vært nokså isolert fra resten av grevskapet, ettersom det ikke grenser mot noen andre distrikter i North Yorkshire. Det har blitt foreslått å overføre Selby til East Riding of Yorkshire, men dette henger sammen med spørsmålet om opprettelsen av en regionsforsamling i Yorkshire og Humber, noe som pr. februar 2005 ikke er avklart. 

Distriktet ble opprettet 1. april 1974 ved at Selby ble slått sammen med Hemsworth, Osgoldcross og Tadcaster landdistrikter, samt deler av Derwent landdistrikt. Distriktet dekker et areal på 599,31 km² og hadde 83&nbsp;449 innbyggere i 2011.

Den mest kjente severdigheten er Selby Abbey, som ligger i Selby. Et vindu i dette middelalderklosteret, kjent som *Washington Window*, regnes for å ha gitt inspirasjon til USAs flagg.

## Steder i distriktet
* Bilbrough, Burn, Brayton
* Camblesforth, Carlton, Cawood, Church Fenton
* Drax
* Eggborough, Escrick
* Gateforth
* Haddlesey, Hambleton, Hemingbrough, Hensall
* Kirk Smeaton
* Lumby
* Monk Fryston
* North Duffield
* Osgodby
* Ricall
* Sherburn-in-Elmet, South Milford
* Thorganby
* Ulleskelf
* Wistow

## Referanser


## Eksterne lenker
*
Sannsynlighet

**Sannsynlighet** er innen matematikk en numerisk beskrivelse av hvor sannsynlig det er at en hendelse vil inntreffe. Sannsynlighet oppgis som et tall mellom 0 og 1, der 0 angir at det *aldri* vil skje, mens 1 angir at det *alltid* vil skje. For eksempel vil man ha 1/6 sjanse for å få tallet 6 hvis man triller en vanlig terning.

Sannsynlighet er utviklet ved hjelp av sannsynlighetsteori, og anvendes gjerne sammen med kombinatorikk og/eller statistikk for å regne på mulige utfall.

## Vurdering av sannsynlighet
Sannsynlighet spiller inn i forhold til vår vurdering av sannsynlig utfall. Dette kan for eksempel gjelde
* Odds på travbanen. (Hva er sannsynligheten for at tippeselskapet må betale ut mer enn innkommet beløp?)
* Vinnersjanseberegninger til Lotto og andre sjansespill (Hva er sannsynligheten for at vi får flere lottomillionærer på sted X, som har fire fra før?)
* Værmeldinger (Hvis du uten å vite noe om gårsdagen og tidligere dager, melder været for i morgen som gjentakelse av dagens vær, vil du få rett i 7 av 10 meldinger.)
* Militær strategi (Hvor vil et angrep gi mest virkning? Hvor er det sannsynlig at et motangrep kommer?)
* Sjakk (Strategi fra første trekk, hva er sannsynligheten for at dette trekket gir sjakkmatt på lang sikt?)
* Nærings- og forretningsdrift (Er dette et produkt vi kan selge, og i tilfelle, hvor mye? Feil kan koste millioner.)
Abdullah II av Jordan

**Abdullah II av Jordan** (født 1962) er konge av Jordan, han arvet tronen i 1999 etter farens, kong Hussein av Jordans død 7. februar 1999. Han er eldste sønn av kong Hussein og hans ektefelle dronning Mona, født Toni Gardiner.

Kong Abdullah regner sin slekt, hasjimittene, tilbake til profeten Muhammed. 

## Liv og virke
### Bakgrunn
Abdullah har studert ved militærakademier i Storbritannia og USA. Da han var 18 år sluttet han seg til 13/18 bataljon i The British Royal Hussars. Før han ble konge var han general i de væpnede styrkene i Jordan. Han har også studert statsvitenskap. 

Før kong Hussains død var han tronarving til 1965, hvoretter Hussain utnevnte sin bror, Hassan, til tronarving. 

### Konge
Kort tid før Hussains død ble Abdullah igjen innsatt som tronarving ved det at faren endret sitt testamente. Den 7. februar 1999 ble han innsatt som konge.

Politisk har han fortsatt faren Husseins linje med å søke å opprettholde gode relasjoner til USA og øvrige vestlige land. I 2004 tok han initiativ til Ammanbudskapet; et dokument som hadde til hensikt å definere hva tradisjonell islam står fork og hvilke gjerninger som er representative for islam. 

Som konge av Jordan og overhode for den hasjimittiske slekt er han høyeste beskytter av de muslimske helligdommer i Jerusalem, blant annet Klippemoskeen.

Abdullah II er gift med dronning Rania. De har fire barn: kronprins Hussein (født 1994), prinsesse Iman (født 1996), prinsesse Salma (født 2000) og prins Hashem (født 2005).

Abdullah har flere søsken og halvsøsken (ettersom hans far var gift flere ganger). En av hans halvsøstre er gift med Mohammed bin Rashid Al Maktoum, emir av Dubai.

Kong Abdullah ble i 2000 tildelt storkors av St. Olavs Orden.

## Verker
* *Die letzte Chance. Mein Kampf für Frieden im Nahen Osten*, Deutsche Verlagsanstalt, München 2011, ISBN 978-3-421-04460-0.

## Fotnoter


## Referanser


## Litteratur
*
*
* 

## Eksterne lenker
* 
* 
*
Richmondshire

**Richmondshire** er et administrativt distrikt i North Yorkshire, England. Distriktet dekker et areal på 1318,67 km² og hadde 51&nbsp;965 innbyggere i 2011.

Området var velstående og politisk viktig i middelalderen. Det tilhørte ført Edwin, jarl av Mercia. Etter normannernes invasjon i 1066 sørget Vilhelm Erobreren for at Alan av Bretagne fikk kontroll over området i forbindelse med erobringen av det nordlige England. Navnet kommer fra en tittel hertugene av Normandie hadde fra 1136 til 1399, *comte de Richemont*, på engelsk jarl av Richmond. Sammen med Allertonshire var området stadig innblandet i grensekonflikter med Skottland, spesielt i den perioden hvor kong David I av Skottland kontrollerte Northumbria og under William Wallaces opprør. 

Catterick Garrison er en stor militærleir som ligger i distriktet. 

## Steder i distriktet
*Addlebrough
*Barton
*Catterick
*Colburn
*Richmond
*Scotton

## Referanser


## Eksterne lenker
*
Tabaré Vázquez

**Tabaré Ramón Vázquez Rosas** (født 17. januar 1940 i Montevideo, død 6. desember 2020 samme sted) var Uruguays president 2005–2010 og 2015–2020.

Han vant presidentvalget 30. november 2014, og ble innsatt for en femårsperiode fra og med 1. mars 2015. Han representerte det uruguayanske sosialistpartiet Frente Amplio. Vázquez vant også valget 31. oktober 2004, og satt som president fra 1. mars 2005 til 1. mars 2010, som landets første sosialistiske president, og ble etterfulgt av partifellen José Mujica.

Vázquez var utdannet lege og var spesialist innen onkologi.

## Se også
* Liste over presidenter i Uruguay

## Referanser


## Eksterne lenker
* Regjeringen i Uruguay  (spansk)
* Frente Amplio  (spansk)
* Biografi, CIDOB  (spansk)
Stokken

: *For idrettsutøveren, se [[Martin Stokken]]*

**Stokken** er en tidligere selvstendig kommune i Aust-Agder fylke. 

## Historie
Fra 1837 var Stokken sammen med Barbu og Tromøy en del av Østre Moland formannskapsdistrikt. Barbu og Tromøy ble skilt ut som egne kommuner i 1878. 

1. juli 1919 ble Stokken skilt ut fra Østre Moland som egen kommune. Stokken hadde da 1 683 innbyggere, og hadde eksistert som eget kirkesogn siden 1878. 

Ved hvert av kommunestyrevalgene oppnådde Arbeiderpartiet mere enn 60% av stemmene, og kommunen fikk etterhvert status av landskjent utstillingsvindu for partiet. I 1951 kunne Stokken kommune skilte med:
* skattemessig den gunstigste reduksjonstabellen av alle kommuner i Aust-Agder
* lavere pensjonsalder og høyere trygdesatser enn andre kommuner
* første kommune i fylket med mors- og invalidetrygd
* Aust-Agders best utbygde skoleordning
* fri skoletannpleie for alle mellom tre og 18 år
* fylkets best utbygde veinett
 
1. januar 1962 ble Stokken, Austre Moland, Flosta og Strengereid krets i Tvedestrand slått sammen til en ny storkommune som fikk navnet Moland kommune. Stokken hadde på dette tidspunktet 2 783 innbyggere.

1. januar 1992 ble Moland, Hisøy, Tromøy og Øyestad kommuner slått sammen med Arendal til den nye Arendal kommune.

## Ordførere i Stokken herredstyre
*1919–1921 Guttorm Fløistad
*1921 Andres Haugmoen*
*1922–1928 Nils Hjelmtveit
*1928–1931 Hans. J. Bakke
*1931–1937 Nils Hjelmtveit
*1937–1941 Syver Kristiansen
*1942-1945 Lauritz Harry Jensen
*1945–1961 Johs. Kinserdal

Varaordfører Haugmoen rykket opp som ordfører for resten av valgperioden. Fløistad måtte fratre som ordfører etter at han var blitt utnevnt til lensmann.

## Referanser


## Se også
* Saltrød
* Eydehavn

## Eksterne lenker
* Om Stokken kommune på Eydehavnsportalen
*  Kaare Berntsen: ”EITTPARTIKOMMUNEN” Stokken heradsstyre 1919-1961. På Eydehavnsportalen
*  Historiske arkiver etter Stokken kommune oppbevart på Aust-Agder museum og arkiv
Kleive

**Kleive** er et tettsted i Molde kommune i Møre og Romsdal. Tettstedet har  innbyggere per 1. januar , og ligger helt innerst ved Fannefjordens nordlige bredd omtrent 26 kilometer øst for Molde sentrum. Kleive kirke, en åttekantet kirke bygd i 1857, ligger her.

Kleive lå i Bolsøy herred til 1964.

## Stedet
Stedet har noe tjenesteytende næringsvirksomhet og industri, blant annet stålproduktfabrikken Brødrene Midthaug. Istad kraft har kraftverk og transformatorstasjon på Istad like øst for Kleive.

Nede i bukta ligger Kleive Grendahus og idrettshall, barnehage og barneskole. Kleivehallen ble bygd på dugnad og ble ferdigstilt i 1990. Kleivehallen er tilholdssted for idrettslag og andre kulturelle aktiviteter. Kleive har også et kunstgalleri, Galleri S, som flere ganger i året har besøk av kjente kunstnere. Blant disse kan nevnes Kjell Johannessen, Eva Harr, Carl Nesjar, Elling Reitan, Lars Christian Istad og Harald Kolderup. Elevene fra de tidligere skolekretsene Kleive og Ødegård sogner nå til nye Kleive skole, som ble åpnet høsten 2005.

Kleivvatnet er et flott utfartssted med gangvei rundt vatnet, gapahuk, fiskebrygge for rullestolbrukere og rasteplasser. Kleivvatnets Venner har sammen med bygdas innbyggere lagt ned en stor dugnadsinnsats for å utvikle området for allment bruk.

Kleive ligger ved fylkesvei 62 mellom Molde og Sunndalsøra. Fylkesvei 406 tar av fra riksveien og går langs sørsiden av Fannefjorden til Røvik der den møter fylkesvei 64 mellom Molde og Åndalsnes. Ved Ødegård, noe øst for Istad tar fylkesvei 665 til Angvik av fra fylkesvei 62.

## Referanser


## Eksterne lenker
* Kleivehallen
* Kleive skole
* Kleivvatnet
* Kleivvatnet på Facebook
Weymouth and Portland

**Weymouth and Portland** er et administrativt distrikt i Dorset, England.

## Steder i distriktet

*Broadwey
*Easton
*Fortuneswell
*Isle of Portland
*Melcombe Regis
*Preston
*Upwey
*Weymouth
Røbekk

**Røbekk** er en bydel i Molde kommune, og ligger i underkant av ti km fra Molde sentrum. Fra 2007 er Røbekk en del av tettstedet Molde; før dette ble stedet regnet som et eget tettsted. Røbekk hadde 310 innbyggere per 1. januar 2007, og er i realiteten en drabantby.

Røbekk har et aldershjem, en prestegård fra 1840 og en kirke fra 1898. Kirka erstattet den gamle som lå på Bolsøya og som ble revet i 1906.
Undal

**Undal**, i moderne språkdrakt *Audnedal*, er en tidligere kommune (formannskapsdistrikt) i Vest-Agder fylke.

Undal formannskapsdistrikt ble opprettet i 1837 og bestod av kirkesognene Konsmo, Spangereid, Valle og Vigmostad. I 1844 ble Undal delt i Søndre Undal med Spangereid og Valle og Nordre Undal med Konsmo og Vigmostad. Søndre del hadde ved delingen 3&nbsp;893 innbyggere, mens nordre del hadde 802. I 1917 ble navnet *Undal* erstattet av *Audnedal*, følgelig kom også Sør- og Nord-Audnedal i bruk.
Alan Greenspan

**Alan Greenspan** (født 1926) er en amerikansk samfunnsøkonom. Han var formann for sentralstyret i den amerikanske sentralbanken fra 11. august 1987 til 31. januar 2006. 

Den 9. november 2005 ble han tildelt Presidentens frihetsmedalje av president George W. Bush.

Finanskrisa 2008 fikk Greenspan til å uttale at han sto bak enkelte feiltak som førte til krisen.

## Referanser


## Eksterne lenker
* 
*
Hjelset

**Hjelset** er et tettsted i Molde kommune i Møre og Romsdal. Tettstedet har  innbyggere per 1. januar , og ligger ved Fannefjordens nordlige bredd cirka 20 kilometer øst for Molde sentrum. Fylkesvei 62 til Sunndalsøra tar av fra Europavei 39 ved Hjelset.

## Stedet
Hjelset har noe industri, en del tjenesteytende næringsvirksomhet og et stort psykiatrisk sykehus. Området er ellers preget av jordbruk. Hjelset deles ofte inn i flere mindre steder, som etterhvert har vokst sammen til Hjelset. De to viktigste er Hjelset og Skjevik, som tidligere utgjorde hver sin skolekrets.

Fra 2009 har Hjelset hatt en skole under navnet Skjevik barne- og ungdomsskole. Den er plassert på Skjevikåsen.

Innbyggerne på Hjelset sogner til Kleive kirke eller Røbekk kirke.

## Referanser
Weymouth

**Weymouth** er en kystby i Dorset, England som ligger i ly i bukten av munningen til elven Wey ved Den engelske kanal. Den ligger omkring 11&nbsp;km sør for Dorchester, og 8&nbsp;km nord for Isle of Portland. Byen har en lang sandstrand, og er en av de mest populære britiske feriebyer. Den er også en av inngangsportene til det geologiske området Jurassic Coast (Jurakysten), som er et verdensarvsted. I folketellingen for 2011 hadde byen en befolkning på 52 323, noe som gjør den til den tredje største bosetningen i Dorset etter Bournemouth og Poole.

## Beskrivelse

Navnet kommer av at byen ligger ved munningen av elven Wey. Området ved elveoset er sammen med Radipolesjøen og et naturreservat viktige steder for fugle- og fiskelivet i regionen.

Weymouth regnes som et av de første turistmål i Storbritannia. Kong Georg III bodde der i fjorten sommere mellom 1789 og 1805, noe som gjorde sjøbad og helseturisme svært populært. Arkitekturen langs strandgaten er georgiansk, og i åsen over byen er et stort bilde av kongen til hest skåret inn i den hvite kalken. Hesten er vendt vekk fra byen, og legenden forteller at kongen ble fornærmet fordi han tok dette som et tegn på at borgerne ikke ønsket ham velkommen, og at kunstneren som sto bak den derfor hengte seg. Turisme er Weymouths viktigste næringsvei.

Man mener at Weymouth var den første havnen i England som ble rammet av svartedauden, som kom med et krydderskip i 1348.

Under den første verdenskrig var Weymouth hovedtransitleir for de australske og newzealandske styrkene, og under den andre verdenskrig var Weymouth og Portland viktigste steder, da det lå en stor marinebase i Portlands havn, mens Weymouth hadde Nothe Fort. Disse installasjonene spilte en viktig rolle i forberedelsene til D-dagen.

Fra den historiske havnen går det nå ferger til Frankrike og Kanaløyene.

## Referanser


## Eksterne lenker
* 
* 
* Weymouth and Portland Borough Council 
*
Grosvenor Bridge

**Grosvenor Bridge**, også kalt **Victoria Railway Bridge**, er en togbro over Themsen i London, mellom Vauxhall Bridge og Chelsea Bridge.

Grosvenor Bridge består egentlig av to broer, begge bygget rundt midten av 1800-tallet. Den østre siden ble bygget av London, Chatham and Dover Railway i 1858&ndash;1860 for å bringe tog til Victoria stasjon. Dette var den første togbroen over Themsen i sentrale London. Den vestre siden ble bygget av London, Brighton and South Coast Railway. Begge broene ble ombygget i stål i 1963&ndash;1967, og de opprinnelige utliggerne ble innpakket i betong.

På den nordlige elvebredd er Pimlico i øst og Chelsea i nord og vest; Lister Hospital og Royal Chelsea Hospital ligger umiddelbart i nordvest. På den sydlige bredden er Nine Elms i øst og Battersea i vest. Battersea kraftstasjon ligger rett syd for broen, og Battersea Park er i sydvest.

## Se også
* Liste over broer i London

## Referanser
Blackfriars Railway Bridge

**Blackfriars Railway Bridge** er en jernbanebro over Themsen i London, mellom Blackfriars Bridge og London Millennium Bridge.

To broer har båret navnet, men ikke til samme tid. Den første broen ble åpnet i 1864 og var tegnet av Joseph Cubitt for London, Chatham and Dover Railway. Massive brofester på hver side bar jernbanens kjennemerker, og disse er godt bevart og restaurert på sydsiden. Denne broen var for svak til å bære moderne tog, og alt som er igjen av broen er en rad med søyler over Themsen.

Den andre broen, bygget litt lenger ned i elven (mot øst), het opprinnelig St. Paul's Railway Bridge og åpnet i 1886. Den ble tegnet av John Wolfe-Barry og Henri Marc Brunel og er laget av smijern. Da St. Paul's jernbanestasjon byttet navn til Blackfriars i 1937, byttet broen navn samtidig.

## Se også
*Blackfriars Bridge
* Liste over broer i London

## Referanser
Espen Johnsen (fotballspiller)

**Espen Johnsen** (født 1979) er en norsk tidligere målvakt. 

Etter at kontrakten hans i Rosenborg gikk ut i 2010 valgte han å legge opp på grunn av jumper's knee. Han valgte da å fokusere på medisinstudiene for å bli lege og utdannet seg innen gastrokirurgi.

I 2003 vant han Kniksenprisen som årets målvakt. Han har fire seriegull og ett cupgull med RBK.

Espen Johnsen er bror til Marius Johnsen.

## Klubber
* Start (2000)
* Rosenborg (2001–2006)
* Strømsgodset (2007–2008) (utlån)
* Rosenborg (2009)
* Randesund  (2012–2013)

## Referanser


## Eksterne lenker
* 
* Spillerprofil på RBK.no
Svenska flygvapnet

**Svenska flygvapnet** er Sveriges flyvåpen. Det har som oppgave å organisere og utdanne fly-, base- og ledelsesenheter som sammen med marinen og armeen skal kunne hevde Sveriges territorielle integritet i fredstid, og med væpnet makt forsvare landet ved angrep.

Flygvapnet ledes av Flygvapenchefen, en offiser med generalmajors grad.

## Enheter
Det svenske flyvåpenet er delt opp i flottiljer, eller luftvinger. Disse er igjen oppdelt i divisioner. Følgende flottiljer er operative per 2012:
* Skaraborgs flygflottilj (F 7)
* Blekinge flygflottilj (F 17)
* Norrbottens flygflottilj (F 21)
* Helikopterflottiljen (Hkpflj)
* Luftstridsskolan (LSS)

Team 60 er det svenske flyvåpenets offisielle oppvisningsgruppe.

## Materiell
Dagens hovedfly er Saab JAS-39 Gripen. Et tidligere hovedfly, Saab 37 Viggen, ble faset ut i 2005.

Flygvapnet har bestilling på atten NH90, men grunnet forsinkelser i leveringen av denne helikoptertypen har Sverige bestilt femten Sikorsky UH-60M Black Hawk. Disse er planlagt faset ut når NH90 blir operative rundt 2020.

Flygvapnet har siden opprettelsen benyttet egne betegnelser på flymateriellet. Eksempelvis blir flyet som i resten av verden er kjent som C-130 Hercules betegnet TP 84 i det svenske forsvaret. Følgende flytyper er operative eller under levering i Flygvapnet per 2012:

I tillegg deltar Sverige i Heavy Airlift Wing, og har dermed tilgang til strategisk luftkapasitet i form av tre Boeing C-17 Globemaster III stasjonert i Ungarn.

## Referanser


## Eksterne lenker

*
Blackfriars Bridge

**Blackfriars Bridge** er en bil- og gangbro over Themsen i London, mellom Waterloo Bridge og Blackfriars Railway Bridge. Den nordlige siden ligger i nærheten av Inns of Court, Temple Church og Blackfriars stasjon. Den sydlige siden er i nærheten av kunstgalleriet Tate Modern.

Den første faste broen ved Blackfriars var en 300 meter lang avgiftsbelagt bro tegnet i italienisert stil av Robert Mylne. Byggearbeidene tok ni år, og broen åpnet i 1769. Den var opprinnelig kalt William Pitt Bridge (etter statsminister William Pitt), men ble snart oppkalt etter munkeklosteret Blackfriars, et dominikanerkloster som lå i nærheten.

Den nåværende broen ble fullført i 1869 og består av fem smijernsbuer bygget etter tegninger av Joseph Cubitt. Den eies og vedlikeholdes av Corporation of London. På grunn av den store trafikken over broen, ble det foretatt en utvidelse i årene 1907&ndash;1910, fra 70 fot til dagens 105 fot.

Broen ble verdenskjent i 1982 da den italienske bankieren Roberto Calvi ble funnet hengt under en av buegangene i det som først ble ansett som selvmord, men som nå regnes som et mord.

## Se også
*Blackfriars Railway Bridge
* Liste over broer i London

## Referanser
Beisfjord

**Beisfjord** (nordsamisk: ******) er et tettsted i Narvik kommune i Nordland. Tettstedet har  innbyggere per 1. januar , og ligger 15&nbsp;km sør for kommunesenteret Narvik, innerst i Beisfjorden. Tidligere var det eget postkontor på stedet, men postnummeret er fortsatt 8522. Stedet har barneskole med i om  lag 100 elever.

Bygdas eneste forbindelse med omverdenen er fylkesveien fra Fagernes. Veien har vært noe rasutsatt, men er i løpet av de siste årene forsøkt forbedret.

## Beisfjord fangeleir

Beisfjord fangeleir var under andre verdenskrig en av de mest notoriske konsentrasjonsleirene i Norge. Fangene var russiske og jugoslaviske, hovedsakelig serbiske. Jugoslavene besto av rundt 900 menn, og 88 av disse var mellom 14 og 18 år gamle. De var i leiren i ca. seks måneder, og de overlevende ble flyttet i oktober 1942.

I løpet av tre uker i juli 1942 døde 311 menn; noen på grunn av tyfus, men de fleste ble massakrert etter ordre fra Josef Terboven natt til 18. juli 1942 om at alle i sykebrakken skulle henrettes. Fangene ble stilt fremfor oppgravde hull og skutt. Da de resterende rundt 100 fangene nektet å forlate sykebrakken, brente tyskerne brakken ned. De som ikke brant ihjel, ble skutt da de prøvde å komme seg ut. Til sammen i løpet av det seks måneder lange oppholdet i Beisfjord, døde omkring 83 % (flere enn 700) av jugoslavene der.

Etter at de resterende jugoslavene ble flyttet fra leiren i oktober 1942, ble russiske krigsfanger holdt der til 1945. Totalt hadde mellom 3500 og 4000 russere vært innom leiren da krigen var over.

## Referanser




## Litteratur
* Ljubo Mladjenović *Beisfjordtragedien* oversatt av Brit Bakker Oslo 1989
Krokodilletårer

**Krokodilletårer** er et fast uttrykk for gråte falske tårer, hykle medlidenhet eller sorg. Det betyr at den som feller krokodilletårer bare later som om vedkommende er lei seg.

Uttrykket stammer fra middelalderen, da trodde man at krokodiller kunne lage gråtelyder som en baby, for å lokke til seg mennesker for å spise dem. Selv om krokodiller faktisk har tårekanaler, benyttes disse for å smøre øynene, vanligvis når de har vært ute av vannet i en lengre tidsperiode og øynene kan begynne å tørke ut.

En samling med ordspråk tilskrevet Plutark antyder at frasen «krokodilletårer» var velkjent i antikken: å sammenligne krokodillens oppførsel med folk som ønsker eller foresaker at noen dør, men som deretter offentlig sørger for dem. Fortellingen er gitt en kristen glans i *Bibliotheka* (gresk: Βιβλιοθήκη) av Fotios, patriark av Konstantinopel på 800-tallet. Fotios benyttet fortellingen til illustrere det kristne konseptet om anger. Fortellingen spredte seg på engelsk i fortellingene om reisene til John de Mandeville på 1300-tallet.

## Referanser


## Eksterne lenker
* Grønli, Kristin Straumsheim (10. oktober 2007): «Ekte krokodilletårer», *Forskning.no*
Bob Geldof

**Robert Frederick Zenon Geldof** (født 1951) er en irsk sanger, låtskriver, skuespiller og politisk aktivist. 

## Liv og virke
### Bakgrunn
Geldof vokste opp i nærheten av Dublin. Etter morens død i 1959 overtok hans storesøster oppgaven å ta seg av ham, og sendte ham til en katolsk internatskole - Blackrock College. Geldofs far Bob sr. døde i 2010 i en alder av 96 år.

### Karriere
I første fase av karrièren var han frontfigur i rock-bandet Boomtown Rats. Bandet hadde sin største hit med sangen «I Don't Like Mondays», som tar utgangspunkt i historien om skoleskyteren Brenda Ann Spencer. I 1982 spilte han hovedrollen i Pink Floyds film *[[Pink Floyd: The Wall]]*. Han er kjent for å ha satt i gang Live Aid og Live 8.

I 1984 skrev han, sammen med Midge Ure, hit-en «Do They Know It's Christmas?» som ble kjent gjennom Band Aid og den senere konserten Live Aid som begge hadde til hensikt å samle penger og gi internasjonal oppmerksomhet til sultkatastrofen i Etiopia. Geldof sto i hovedsak for teksten, mens Ure skrev musikken og sto for korarrangementene til sangen.

Geldof ble i 1986 utnevnt til *Honorary Knight Commander* av Order of the British Empire. Fordi Geldof er irsk statsborger medfører utnevnelsen ikke ridderskap og han har heller ikke rett til å føre tiltaleformen *[[sir]]* foran sitt navn.

Geldof var gift med Paula Yates og hadde tre døtre med henne; Fifi Trixibelle, Peaches og Pixie. Paula Yates forlot Geldof i 1994 og fikk datteren Tiger Lily i 1996. Da både moren og faren døde, adopterte Geldof henne.

## Diskografi
### Med Boomtown Rats
* 1977 *The Boomtown Rats*
* 1978 *A Tonic for the Troops*
* 1979 *The Fine Art of Surfacing*
* 1981 *Mondo Bongo*
* 1982 *V Deep* 
* 1985 *In the Long Grass*
* 1994 *Loudmouth – The Best of Bob Geldof & The Boomtown Rats* (samlealbum med sanger både fra Geldof som soloartist og med Boomtown Rats)
* 2003 *The Best of the Boomtown Rats* (samlealbum)

### Som soloartist
* 1986 *Deep in the Heart of Nowhere*
* 1990 *The Vegetarians of Love*
* 1993 *The Happy Club*
* 2001 *Sex, Age & Death*
* 2005 *Great Songs of Indifference: The Anthology 1986-2001* (samleboks med de fire første soloalbumene)
* 2011 *How to Compose Popular Songs That Will Sell*  

## Filmografi
* 1982 *[[Pink Floyd: The Wall]]* (Hovedrolle - Pink, vokalist på «In the Flesh?», «In the Flesh» og «Stop»)
* 1985 *Number One* - Harry «Flash» Gordon
* 1997 *[[Spiceworld - The Movie]]* - (Cameorolle - som seg selv)
* 2001 *Being Mick* - som seg selv
* 2007 *I am Bob* (kortfilm) - som seg selv (Han taper en Bob Geldof-look-alike konkurranse til tross for at han fremfører the Boomtown Rats-hiten «I Don't Like Mondays».)
* 2009 *Oh My God* - som seg selv

## Referanser


## Eksterne lenker
* 
* 
*
Ugler i mosen

:*For den norske familiefilmen fra 1959, se [[Ugler i mosen (film)]]*
**Ugler i mosen** er et uttrykk som er hentet fra dansk.

Uttrykket er en forvanskning av det jyske «*der er uller i mosen*», der *uller* er dialekt for «ulver», mens *mose* betyr «myr». Uttrykket ble ført til København med jyske kveghandlere, som benyttet det om tvilsomme handler. På Sjælland fantes ingen ulver mer, men i Nørrejylland var de tallrike til langt innpå 1800-tallet.

Da ulvene ble utryddet i Danmark, ble uttrykket gradvis forvansket til «ugler i mosen». Når det er ugler i mosen, er det derfor egentlig ulver som lurer i myra. Uttrykket betyr dermed at det er fare på ferde, eller at det er noe mistenkelig med et eller annet. Verbet «uglese» stammer sannsynligvis på samme vis fra *ulvese*. Dette uttrykket er også kjent fra latin, der det ble brukt av Plinius og Vergil.

## Referanser
Hochfilzen

**Hochfilzen** er en liten landsby i distriktet Kitzbühel som ligger i Pillersee-dalen i Tirol i Østerrike. Det er et populært vintersportssted, spesielt for langrenn og skiskyting. VM i skiskyting har blitt arrangert i Hochfilzen fire ganger, i 2005, 1978, 1998 (bare lagkonkurranse, det var OL samme året) og 2017. Det arrangeres hyppig verdenscuprenn her.

## Eksterne lenker
*
Chelsea

**Chelsea** er et velhavende område i sørvestlige London, løst definert som området rundt Kings Road. Som grenser settes gjerne Sloane Square i den ene enden av Kings Road og puben *World's End* i den andre, elven Themsen i sør, og et sted mellom Kings Road og Fulham Road mot sør, elven Westbourne mot øst og Counter's Creek mot vest. Området tilhører bydelen Kensington and Chelsea. I henhold til folketellingen av 2011 har området en befolkning på 41 440 innbyggere.

Fotballklubben Chelsea FC har hjemmebane på stadion Stamford Bridge i nabolaget Fulham som ble åpnet i 1877.og som fotballklubben har benyttet siden 1905.

Årsaken til at Chelsea er velhavende og rikt er grunnet de høye eiendomsprisene som historisk har resultert at begrepet «Sloane Ranger» har blitt benyttet for å beskrive dets innbyggere. Siden 2011 har Channel 4 sendt en realityshow kalt *Made in Chelsea*, og som har dokumentert livene til velstående unge mennesker som bor der. Chelsea er også stedet hvor et av de største samfunnene med amerikanere som bor utenfor USA, med 6,5 prosent av innbyggerne i Chelsea født i USA.

## Historie
Kings Road har navn etter kong Karl II av England, og ble etablert som hans private vei mellom St. James's Palace og Fulham. Denne veien ble holdt ved like inntil Georg IVs regjeringstid. 

Forfatteren Thomas More bodde i Chelsea, og deler av hans hus er bevart. Flere minner etter ham finnes i presteseminaret Allen Hall, som ligger rett bak Mores hus og brukes blant annet av prestestudentene til Oslo katolske bispedømme. More ble halshogd, og deler av ham er gravlagt ved den lokale kirken.

Den mest kjente bygningen er Chelsea Royal Hospital, et sykehus for invalidiserte soldater som ble åpnet av Karl II, angivelig etter at Nell Gwynne oppfordret ham til det. Bygningen er tegnet av Christopher Wren. Militærforlegningen Chelsea Barracks har i nyere tid blitt omgjort til et kjøpesenter. Nok et militært anlegg i Chelsea er National Army Museum, som tar for seg den britiske hærs historie.

## Referanser


## Eksterne lenker
*